CELEX: C2007/095/34
Language: et
Date: 2007-04-28 00:00:00
Title: Kohtuasi C-73/07: Eelotsusetaotlus, mille esitas Korkein hallinto-oikeus (Soome) 12. veebruaril 2007 — Tietosuojavaltuutettu

28.4.2007   
            
            
               ET
            
            
               Euroopa Liidu Teataja
            
            
               C 95/19
            
         Eelotsusetaotlus, mille esitas Korkein hallinto-oikeus (Soome) 12. veebruaril 2007 — Tietosuojavaltuutettu
   (Kohtuasi C-73/07)
   (2007/C 95/34)
   Kohtumenetluse keel: soome
   Eelotsusetaotluse esitanud kohus
   Korkein hallinto-oikeus
   Põhikohtuasja pooled
   
      Hageja: Tietosuojavaltuutettu
   
      Kostja: Satakunnan Markkinapörssi Oy ja Satamedia Oy
   Eelotsuse küsimused
   
               1.
            
            
               Kas direktiivi 95/46/EÜ (1) artikli 3 lõikes 1 sätestatud isikuandmete töötlemiseks tuleb lugeda toiminguid, kui andmed füüsiliste isikute palgatulu, ettevõtlustulu, samuti vara kohta:
               
                           a)
                        
                        
                           kogutakse maksuasutuste avalikest dokumentidest ja neid töödeldakse avaldamise eesmärgil,
                        
                     
                           b)
                        
                        
                           avaldatakse trükistes tähestikujärjekorras tulugruppide lõikes laiade piirkondlike loeteludena,
                        
                     
                           c)
                        
                        
                           antakse CD-ROM-il edasi kasutamiseks äritegevuse eesmärgil,
                        
                     
                           d)
                        
                        
                           töödeldakse tekstisõnumiteenuse osutamise käigus nii, et mobiiltelefoni kasutajad võivad isiku nime ja elukoha teatamisel ja konkreetsele numbrile tekstisõnumi saatmisel saada tekstisõnumiga vastuse selle isiku palgatulu ja ettevõtlustulu, samuti vara kohta.
                        
                     
         
               2.
            
            
               Kas direktiivi 95/46/EÜ tuleb tõlgendada nii, et eespool punktides 1 a — 1 d nimetatud erinevaid tegevusi võib lugeda direktiivi artikli 9 mõttes isikuandmete töötlemiseks üksnes ajakirjanduse jaoks, kui võtta arvesse, et andmed on kogutud avaliku teabe alusel üle miljoni maksukohustuslase kohta vastavalt siseriiklikele avalikku teavet reguleerivatele õigusnormidele? Kas küsimuse hindamisel on tähtsust sellel, et toimingu peamine eesmärk on nimetatud andmete avaldamine?
            
         
               3.
            
            
               Kas direktiivi 95/46/EÜ artiklit 17 koos direktiivi põhimõtete ja eesmärkidega tuleb tõlgendada nii, et ajakirjanduse jaoks kogutud andmete avaldamine ja edasi andmine äritegevuse eesmärgil on sellega vastuolus?
            
         
               4.
            
            
               Kas direktiivi 95/46/EÜ võib tõlgendada nii, et selle kohaldamisalast jäävad täielikult välja sellised isikuandmete kataloogid, mis sisaldavad üksnes teabevahendites avaldatud materjale kui selliseid?
            
         
      (1)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/015, lk 355).